	ROMANIA

JUDEŢUL TIMIŞ

MUNICIPIUL TIMIŞOARA

DIRECŢIA TEHNICĂ

SERVICIUL TRANSPORT ŞI SIGURANŢA CIRCULAŢIEI
BIROUL TRANSPORT
NR. 
	
	APROBAT

PRIMAR

Nicolae Robu

	[image: image1.png]AAAAAAAAAA






	Bd. C.D. Loga nr. 1, 300030   Timişoara,  tel: +40 256  408 300,  fax:+40 256 490 635 e-mail: primariatm@primariatm.ro  internet: www.primariatm.ro



REFERAT

privind aprobarea participării Municipiului Timişoara în calitate de partener 16 la proiectul ,,Addressing Key Challenges of Sustainable Urban Mobility Planning (CH4LLENGE)” şi aprobarea cofinaţării în valoare de 45.487,15 euro
Municipiul Timişoara este partener în consorţiul coordonat de Rupprecht Consult GmbH, în vederea implementării proiectului ,,Addressing Key Challenges of Sustainable Urban Mobility Planning (CH4LLENGE)”. Consorţiul este format din 17 membrii printre care se numără şi Universitatea ,,Politehnica” Timişoara. Acordul de finanţare a fost semnat în data de 20.03.2013. Durata de implementare a proiectului este de 36 luni.
CH4LLENGE susţine dezvoltarea oraşelor europene aflate în diferite etape ale Planurilor lor de Mobilitate Urbană Sustenabilă. Prin construirea pe baza experienţelor anterioare şi a lecţiilor învăţate din iniţiativele privind Planurile de Mobilitate Urbană Sustenabilă (PMUS) naţionale şi europene, trecute şi prezente, CH4LLENGE abordează bariere semnificative pentru extinderea implementării de PMUS în Europa. Cele nouă oraşe participante la proiect reprezintă diverse culturi în planificarea mobilităţii urbane sustenabile în Europa. Aceste oraşe iniţiatoare ale noului model de planificare sunt: Amiens (Franţa), Dresda (Germania), Gent (Belgia) şi West Yorkshire (Marea Britanie), urmate de Brno (Cehia), Budapesta (Ungaria), Cracovia (Polonia), Timişoara şi Zagreb (Croaţia), oraşe care sunt puternic implicate în dezvoltarea propriilor PMUS. CH4LLENGE se concentrează pe nevoile de mobilitate şi transport ale oraşelor din noile state membre, unde potenţialul impactului pozitiv este cel mai ridicat.

Obiectivele pe care şi le propune proiectul răspund în mod direct la principalele 4 provocări întâlnite în procesul de dezvoltare şi implementare a Planului de Mobilitate Urbană Sustenabilă, respectiv:

- dezvoltarea soluţiilor transferabile pentru a depăşi provocările legate de implicarea părţilor interesate;
- furnizarea de strategii transferabile pentru a depăşi provocările legate de cooperarea instituţională;

- elaborarea unui instrument de lucru pentru a identifica măsurile efective pentru PMUS şi pachete de măsuri.
- prezentarea de soluţii transferabile pentru a depăşi provocările legate de monitorizarea şi evaluarea procesului şi a măsurilor.
Oraşele participante vor face faţă celor 4 provocări prin strategii ,,pilot” şi dezvoltarea de orientări clare pentru factorii de decizie şi practicienii din cadrul autorităţilor locale, sub forma a 4 pachete de resurse practice.

Rezultatele principale ale proiectului sunt:
- 19 strategii pentru abordarea participării, cooperării instituţionale şi evaluării în procesul de dezvoltare şi implementare a PMUS, 41 de ghiduri realizate pentru a aplica părţi selectate din fiecare strategie în cele 9 oraşe CH4LLENGE şi 5 cataloage de măsuri pentru PMUS ca rezultat al dezvoltării celor 4 pachete de resurse practice;
- 4 pachete de resurse practice pentru PMUS constând în ,,rezumate” pentru factorii de decizie, pentru generatorii de opţiuni privind adoptarea măsurilor, manuale şi cursuri electronice pentru practicienii locali, acoperind cele 4 provocări CH4LLENGE definite;

- 30 de hărţi rutiere;

- 200 de tineri profesionişti instruiţi în PMUS şi cu privire la modalităţile de a face faţă provocărilor planificării prin organizarea de şcoli de vară în 5 noi state membre.

- 320 de persoane interesate externe instruite prin 5 seminarii, 4 cursuri electronice şi 4 ateliere de lucru aprofundate;

- un proces de dialog stabilit între toate proiectele şi iniţiativele europene relevante privind PMUS.


Rezultatele majore sunt:

- 4 PMUS optimizate şi 5 PMUS avansate în cele 9 oraşe participante, care au ca rezultat reducerea anuală a emisilor de CO2  cu 160.000 tone în oraşele avansate;
- un salt calitativ în depăşirea celor 4 provocări comune în procesul de dezvoltare şi implementare a PMUS într-un proces de schimb european;

- schimbarea comportamentului factorilor de decizie şi a managementului mediu în oraşele avansate şi în cele interesate prin abordarea provocărilor PMUS şi larga răspândire a folosirii celor 4 pachete;

- competenţe consolidate în PMUS în ţările centrale şi est-europene şi o largă răspândire în Europa a lecţiilor practice şi a experienţei;

- mobilizarea ,,proprietarilor” de soluţii de mobilitate prin angajarea cetăţenilor şi a părţilor implicate relevante în îmbunătăţirea vitalităţii şi a prosperităţii economice în oraşele europene.

Costul total al proiectului este 2.399.458 euro, din care 1.799.593 euro vor fi suportaţi din fondurile Uniunii Europene. Valoarea din proiect care revine Municipiului Timişoara este de 45.487,15 euro (aproximativ 218.338 lei), din care 31.171 euro (aproximativ 149.620 lei) vor fi rambursaţi.

Ţinând cont de cele mai sus menţionate propunem:

· aprobarea participării Municipiului în calitate de partener 16 la proiectul ,,Addressing Key Challenges of Sustainable Urban Mobility Planning (CH4LLENGE)” 
· aprobarea cofinaţării în valoare de 45.487,15 euro. Valoarea din proiect care revine Municipiului Timişoara este de 45.487,15 euro (aproximativ 218.338 lei), din care 31.171 euro (aproximativ 149.620 lei) vor fi rambursaţi.

